AFRIKAANSE OPSOMMING: Die terminologie gebruik in die segregasie-diskoers tot die effek dat Suid-Afrika 'n kombinasie van 'Eerste Wêreld' en 'Derde Wêreld' elemente is, is oorgeneem uit 'n internasionale diskoers wat handeloor wêreld-wye sosio-ekonomiese ontwikkeling. Dié terme word gebruik om die gesofistikeerde metropolitaanse areas bewoon deur hoogsontwikkelde blankes en eenvoudige, agterlike, geïsoleerde, landelike streke beset deur onder- of on-ontwikkelde swartes te beskryf. Maar in Suid-Afrika is hierdie dubbelwêreld metafoor - met die sosio-politiese implikasies daarvan wat tot groot ellende vir swartes aanleiding gegee het - deur Apartheid geïnstitusionaliseer, met die gevolg dat swartes hul weerstand uitgedruk het in wat bekend geword het as die 'struggle' teen dierdie dualistiese sisteem. 'n Keur van films uit Suid-Afrika en die res van Afrika, die tema's waarvan betrekking het op hierdie sosio-ekonomiese sisteem, word ondersoek in hierdie skripsie. 'n Bykomstige ondersoek na films wat handeloor die tematiek van die 'struggle', wat metafories geword het vir die 'generasie van weerstand', is by wyse van 'n meer gedetaileerde analise uitgevoer. Die interpretasie van 'ontwikkeling' in hierdie skripsie ontbloot 'n verband tussen die dualistiese sisteem, die voortsetting van armoede en die sisteem van trekardbeid. Die besonderse manier wat die 'struggle' met die kulture van swart mense verhou, waarin daar 'n wedersydse beïnvloeding tussen die 'struggle' en die aard van die kulture plaasvind, word ondersoek in die relevante films. Hierdie skripsie bied egter geen oplossings nie, maar ontmasker eerder 'n wrede sisteem wat dreig tot wêreld-oorheersing.